Norvegia verifică decesele a 23 de bătrâni care au primit vaccinul Pfizer. Deocamdată nu sunt dovezi clare că vaccinarea ar fi fost cauza morții.
Agenția Norvegiană de Medicamente a declarat că a înregistrat 23 de decese "asociate cu vaccinarea Covid-19". Medic șef ANM: "Rapoartele sugerează că reacțiile adverse frecvente ar fi putut contribui la un rezultat fatal". Reacțiile adverse la vaccinul Pfizer / BioNTech ar fi putut contribui la moartea unor pacienți vârstnici din Norvegia.
Reacțiile adverse la vaccinul Pfizer / BioNTech ar fi putut contribui la moartea unor pacienți vârstnici din Norvegia, a declarat agenția de medicamente din țară, relatează The Guardian.Într-o declarație publicată vineri, Agenția Norvegiană de Medicamente a declarat că a înregistrat 23 de decese "asociate cu vaccinarea Covid-19", adăugând că "reacțiile adverse frecvente ar fi putut contribui la o evoluție severă la persoanele în vârstă care sunt fragile".Sigurd Hortemo, medic șef la Agenția Norvegiană pentru Medicamente, a declarat că: "Rapoartele sugerează că reacțiile adverse frecvente la vaccinurile cu ARNm, cum ar fi febra și greața, ar fi putut contribui la un rezultat fatal la unii pacienți fragili." Declarația a subliniat că, în timp ce studiile vaccinului nu includeau "pacienții cu boli instabile sau acute" și puțini cu vârsta peste 85 de ani, programul de vaccinare al țării se concentra acum asupra persoanelor în vârstă și a persoanelor din casele de îngrijire medicală cu afecțiuni grave de bază, prin urmare, este de așteptat să apară decese apropiate de perioada în care aceștia sunt vaccinați."Nu putem exclude faptul că reacțiile adverse la vaccin care apar în primele zile după vaccinare (cum ar fi febra și greața) pot contribui la evoluția mai gravă și la rezultatul letal la pacienții cu boală subiacentă severă", se adaugă în comunicat.